सन् २०१३ मा बाबुलाई हटाएर सत्ताको बागडोर सम्हालेका ३७ वर्षीय शेख तमिम विन हमाद अल थानीको युवा जोशले कतार संकट निम्त्याएको उनीहरूको विश्लेषण छ। जोशमा होशको मात्रा नबढे समस्या लम्बिन सक्ने डा. पौडेल बताउँछन्। “यता हामीले चाहिं रोजगारीमा आत्मनिर्भरताको प्रयास थाल्नु सबभन्दा राम्रो विकल्प हो” उनी भन्छन्, “ऋण लिएरै भए पनि फास्ट ट्र्याकलगायतका ठूलो संरचना निर्माण शुरू गरेर रोजगारीको अवसर सिर्जना गर्न सकिन्छ।”
